Na podlagi 1. odst. 9. člena Poslovnika postopka izbire predstavnikov nevladnih organizacij, izdajam Monika Kostanjevec, pravna svetovalka CNVOS, kot vodja postopka, dne 7. 1. 2019:

**S K L E P**

**O ZAČETKU POSTOPKA IZBORA PREDSTAVNIKA NEVLADNIH ORGANIZACIJ IN NAMESTNIKA V**

**MEDRESORSKO DELOVNO SKUPINO ZA PRIPRAVO IN SPREMLJANJE IZVAJANJA STRATEGIJE VLADE REPUBLIKE SLOVENIJE NA PODROČJU MIGRACIJ TER KOORDINACIJO AKTIVNOSTI S PODROČJA MIGRACIJ**

1. **Začne se postopek izbora enega predstavnika nevladnih organizacij in njegovega namestnika v Medresorsko delovno skupino za pripravo in spremljanje izvajanja Strategije Vlade Republike Slovenije na področju migracij ter koordinacijo aktivnosti s področja migracij.**
2. **Za člana komisije za postopek izbora pri CNVOS imenujem:**

* **Roka Primožiča, CNVOS**
* **Veroniko Vodlan, CNVOS**

Obrazložitev:

Center za informiranje, sodelovanje in razvoj nevladnih organizacij – CNVOS je s strani **Ministrstva za notranje zadeve** prejel poziv za izbor enega predstavnika nevladnih organizacij in namestnika v Medresorsko delovno skupino za pripravo in spremljanje izvajanja Strategije Vlade Republike Slovenije na področju migracij ter koordinacijo aktivnosti s področja migracij.

Ker javni poziv vsebuje vse potrebne podatke za pričetek postopka izbora predstavnika nevladnih organizacij, je bil izdan sklep, kot je razvidno iz 1. točke izreka tega sklepa.

Na podlagi 2. odst. 9. člena Poslovnika postopka izbire predstavnikov nevladnih organizacij se ob izdaji sklepa o pričetku postopka imenuje tudi člane komisije za izvedbo postopka izbora.

Poziv kandidatom in upravičencem s prijavnico se sprejme ločeno in objavi skupaj s tem sklepom.

Monika Kostanjevec

vodja postopka